《短歌行》
明代·释宗泐

白日去茫茫，清川流浩浩。有生能几何，少壮忽复老。

王母蟠桃花，萎红不成好。扶桑半摧枯，枝叶随瀛岛。

仙人王子乔，两鬓如秋草。况闻安期生，形容亦枯槁。

汉武与秦皇，一生空自扰。短歌咏至言，庶以安怀抱。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。